Laucienes pansionāts
Laucienes pansionāts, saukts arī Pansionāts, ir Laucienes ciema daļa Talsu novada Laucienes pagastā. Izvietojies pagasta vidusdaļā pie autoceļa V1401 (Stende — Lauciene — Mērsrags) 2,5 km no pagasta centra Laucienes, 14 km no novada centra Talsiem un 116 km no Rīgas. Apdzīvotā vieta veidojusies ap bijušo mācītājmuižu, kur 1990. gadā atklāts pansionāts, kurā tiek sniegti ilgstošas sociālās aprūpes un sociālās rehabilitācijas pakalpojumi pilngadīgām personām.